CELEX: 32016R0664
Language: da
Date: 2016-04-26 00:00:00
Title: Kommissionens gennemførelsesforordning (EU) 2016/664 af 26. april 2016 om tarifering af visse varer i den kombinerede nomenklatur

29.4.2016   
            
            
               DA
            
            
               Den Europæiske Unions Tidende
            
            
               L 115/19
            
         KOMMISSIONENS GENNEMFØRELSESFORORDNING (EU) 2016/664
   af 26. april 2016
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 26. april 2016.
      
         
            På Kommissionens vegne
         
         
            For formanden
         
         Stephen QUEST
         
            Generaldirektør for beskatning og toldunion
         
      
   
   
      (1)  EFT L 256 af 7.9.1987, s. 1.
   
      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Et bærbart batteridrevet apparat til optagelse og lagring af videobilleder, med dimensionerne ca. 10 × 5 × 2 cm og en vægt på ca. 120 g, indeholdende:
                  
                              —
                           
                           
                              kameralinse
                           
                        
                              —
                           
                           
                              en LCD-skærm med en skærmdiagonal på ca. 5 cm (2 tommer)
                           
                        
                              —
                           
                           
                              en mikrofon
                           
                        
                              —
                           
                           
                              en højttaler
                           
                        
                              —
                           
                           
                              en processor
                           
                        
                              —
                           
                           
                              et internt lithium-ion batteri
                           
                        
                              —
                           
                           
                              en hukommelse med en kapacitet på op til 8 GB
                           
                        
                              —
                           
                           
                              et indbygget (»flip-ud«) USB-stik
                           
                        
                              —
                           
                           
                              en HDMI-udgang
                           
                        
                              —
                           
                           
                              en indbygget CMOS-billedsensor.
                           
                        Apparatet har en 2-trins digital zoomfunktion. Det kan optage videobilleder med en opløsning på 1 280  × 720 pixels ved en hastighed på 30 billeder pr. sekund i maksimalt to timer. Det kan ikke optage stillbilleder.
                  De videobilleder, apparatet har optaget, kan enten overføres til en automatisk databehandlingsmaskine via den indbyggede USB-grænseflade eller til en fjernsynsmodtager via et mikro HDMI-kabel.
                  Ved fremlæggelse kan videofilerne ligeledes overføres til apparatet fra en automatisk databehandlingsmaskine via den indbyggede USB-grænseflade. Apparatet kan også bruges som flytbar lagerenhed.
               
               
                  8525 80 99 
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 8525 , 8525 80  og 8525 80 99 .
                  Da apparatet kun er i stand til at optage videobilleder, er tarifering som et digitalt kamera under KN-kode 8525 80 30  udelukket. Det faktum, at apparatet ikke er udstyret med en optisk zoomfunktion, forhindrer ikke dets tarifering som videokamera (se sag C-178/14 Vario Tek, ECLI:EU:C:2015:152, præmis 17-29). Apparatet skal på grund af sine objektive egenskaber betragtes som et videokamera.
                  Videofilerne kan overføres og lagres på apparatet fra en automatisk databehandlingsmaskine, og apparatet er i stand til selvstændigt og uden ændringer at udføre sin funktion. Apparatet betragtes derfor som værende i stand til at optage videofiler fra andre kilder end det indbyggede fjernsynskamera (se sag C-178/14 Vario Tek, ECLI:EU:C:2015:152, præmis 30-39).
                  Tarifering under KN-kode 8525 80 91  som videokamera kun til optagelse af lyd og billeder med fjernsynskameraet er følgelig udelukket.
                  Det skal derfor tariferes under KN-kode 8525 80 99  som andre videokameraer.